Japanese yen
Acțiunea se petrece în jurul personajului principal, Kitty Garstin, ce aparținea clasei mijlocii. Aceasta se căsătorește cu medicul bacteriolog Walter Fane pe care îl urmează în colonia britanică Hong Kong (denumită Tching-Yen în roman pentru a evita complicații de natură legală după cazul A. G. M. Fletcher). Aici intră într-o relație cu funcționarul local Charlie Townsend, un bărbat căsătorit de 41 de ani. După un an, adulterul este descoperit de soț. Acesta îi cere fie să divorțeze, fie să îl urmeze în China, unde urma să se ocupe de o epidemie de holeră. Confruntându-se cu refuzul lui Townsend de a-și părăsi propria soție, Kitty îl urmează pe medic. Acesta din urmă își pierde viața tot din cauza acestei maladii și își petrece ultimele clipe din viață alături de soție.